2008. január 14-én az Everton leigazolta Goslingot, aki a 32-es számú mezt kapta meg. Egy Middlesbrough elleni mérkőzésen mutatkozott be új csapatában, első gólját pedig egy Sunderland ellen 3-0-ra megnyert meccsen szerezte. A találkozó után csapattársaitól hatalmas tapsot kapott az öltözőben. 2009. február 4-én csereként állt be egy Liverpool elleni FA-kupa-meccsen, a 118. percben gólt szerzett, ezzel megnyerve az Evertonnak a meccset. A kupadöntőn is játszott, a második félidőben lépett pályára.